懷卡托大學

懷卡托大學（毛利語：Te Whare Wānanga o Waikato；英語：University of Waikato）係一所位於紐西蘭嘅國立大學，校區設於漢密爾頓同陶朗加一帶，成立於1964年。 呢間大學以擁有較高比例嘅毛利學生而聞名，並為佢哋提供相應課程，成為學校其中一個重要特色。此外，懷卡托大學亦係全球毛利同太平洋文化學術研究嘅重鎮之一，設有毛利文化及太平洋發展相關學院。